钦定古今图书集成/明伦汇编/氏族典/第332卷 > 刘暾
## 钦定古今图书集成/明伦汇编/氏族典/第332卷 > 刘暾

按《晋书刘毅传》：“毅子暾，字长升，正直有父风，为酸枣
令，转侍御史。武库火，尚书郭彰率百人自卫而不救
火，暾正色诘之，彰怒曰：‘我能截君角也’。暾勃然谓彰
曰：‘君何敢恃宠作威作福？天子法冠，而欲截角乎’？求
纸笔奏之，彰伏不敢言，众人解释，乃止。惠帝复祚暾
为左丞，正色立朝，三台清肃。”